Komisijos ataskaita Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema nr. 8–11/2005 /* SEK/2005/1739 galutinis */





[pic] | EUROPOS BENDRIJŲ KOMISIJA | Briuselis, 16.12.2005 SEK(2005) 1739 galutinis KOMISIJOS ATASKAITA EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema nr. 8–11/2005 TURINYS 1. ĮVADAS 3 2. PASTABOS DėL 2005 M. BIUDžETO VYKDYMO 3 3. IšVADOS 5 1. ĮVADAS Priedo lentelėje pateikiamas 2004 m. spalio 16 d.–2005 m. rugsėjo 31 d. laikotarpio faktinis biudžeto vykdymas, kuris lyginamas su išlaidų metmenimis, nubrėžtais pagal rodiklį, nustatytą remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] nuostatomis. 2. PASTABOS DėL 2005 M. BIUDžETO VYKDYMO Toliau trumpai komentuojami apie reikšmingiausi skirtumai tarp faktinio ir rodikliu įvairiems sektoriams numatyto 2005 m. biudžeto vykdymo lygio (Pastaba: skliaustuose pateikiamas dabartinis vykdymo lygis: (+) viršytas, (–) nepasiektas.) 2.1. Piniginiai veiksniai Dolerio ir euro kurso santykis Per pirmiau minėtą laikotarpį patirtose išlaidose atsispindi dolerio ir euro kurso santykio kitimas. Išlaidas, patirtas dėl didžiosios dalies eksporto grąžinamųjų išmokų už žemės ūkio produktus, ypač už grūdus ir cukrų, bei dėl tam tikros valstybių vidaus pagalbos, pvz., pagalbos už medvilnę, veikia euro ir dolerio kurso kaita. Biudžeto valdymo institucijos priimtas biudžetas buvo grindžiamas 2005 m. PBP, kuris buvo parengtas remiantis vidutiniu euro kursu 1 EUR = 1,25 USD, prašomais asignavimais. Reikėtų pažymėti, kad 2004 m. rugpjūčio 1 d.–2005 m. liepos 31 d. vidutinis dolerio kursas apytikriai buvo 1 EUR = 1,27 USD, t. y. maždaug 2 % didesnis už kursą, kuriuo remtasi rengiant 2005 m. PBP. 2.2. 1a išlaidų subkategorija – Rinkos veiksniai 2.2.1. Rinkos priemonės grūdams (+ 169,1 mln. EUR) Bus žymiai pereikvoti šiam sektoriui numatyti asignavimai dėl viešojo saugojimo sektoriui skirtų grūdų kiekio padidėjimo po itin gausaus 2004–2005 m. derliaus. Ataskaitos rengimo metu apytiksliai 13,9 milijonų tonų grūdų pateko į viešojo saugojimo sektorių, o 2005 m. PBP buvo numatyta tik 2,6 milijono tonų. 2.2.2. Tiesioginės išmokos už pasėlius (+ 192,8 mln. EUR) Atlikusi valstybių narių numatytų mokėjimų tyrimą, pagrįstą jų pranešimais apie parametrus, kuriais grindžiamas šios tvarkos įgyvendinimas, Komisija apskaičiavo, kad iki šių biudžetinių metų pabaigos bus panaudota maždaug 200 milijonų eurų daugiau, nei numatyta asignavimų 2005 m. PBP. 2.2.3. Cukrus (+ 28,1 mln. EUR) Per biudžetinius metus į viešojo saugojimo sektorių pateko didelis cukraus kiekis. Šios ataskaitos rengimo metu apytiksliai 724 000 tonų cukraus vis dar saugoma ir numatoma, kad jos vis dar bus saugomos iki biudžetinių metų pabaigos. Todėl Komisija numato, kad, nepaisant lėčiau mokamų eksporto grąžinamųjų išmokų, bus pereikvojami asignavimai pagal šį straipsnį. 2.2.4. Alyvuogių aliejus (+ 115,0 mln. EUR) Dėl valstybių narių sumokėtų ankstesnių prekybos metų likučių, bus pereikvojami asignavimai pagal šį straipsnį. Tačiau tikimasi, kad numatomas asignavimų pereikvojimas bus daug mažesnis nei yra rugsėjo mėn. 2.2.5. Tekstilės augalai (+ 86,5 mln. EUR) Komisija priėmė sprendimą dėl pagalbos už medvilnę galutinės normos. Tikimasi, kad išlaidos už medvilnę bus maždaug 67,0 mln. EUR didesnės nei 2005 m. PBP šiai priemonei numatyta suma. Todėl tikimasi, kad dabartinis asignavimų pereikvojimas bus laikinas. 2.2.6. Vaisiai ir daržovės (– 80,3 mln. EUR) Šiuo metu Komisija mano, kad bus sutaupyta lėšų dėl palankių sąlygų vaisių ir daržovių rinkoje. Tikimasi, kad iš rinkos pašalintų vaisių ir daržovių kiekis bus daug mažesnis, palyginti su 2005 m. PBP numatytu kiekiu. Be to, dėl palankių aplinkybių pakilo bananų rinkos kaina, todėl buvo sumažinta už šį produktą teikiamos pagalbos norma. Tačiau tikimasi, kad per metus stebėtas gamintojų organizacijų veiklos išlaidoms skirtų lėšų padidėjimas iki biudžetinių metų pabaigos sumažins šias sutaupytas lėšas. 2.2.7. Kiti augaliniai produktai ir priemonės (– 117,7 mln. EUR) Dėl lėtesnio pagalbos už sausuosius pašarus mokėjimo nebus panaudoti visi asignavimai pagal šį straipsnį. Be to, kai kurios valstybės narės įvairioms POSEI programoms neatliko reikiamų mokėjimų, todėl dar kartą pabrėžiamas numatomas mažesnis, nei numatyta, asignavimų panaudojimas pagal šį straipsnį. 2.2.8. Horizontalaus pobūdžio tiesioginė pagalba (+ 64,3 mln. EUR) Kaip nurodyta IPS ataskaitoje Nr. 6/2005, bus pereikvojami asignavimai, skirti supaprastintai išmokų už plotą schemai (SIPS), kuriai priklauso aštuonios iš dešimties naujųjų narių. Šio didesnio panaudojimo priežastis yra dvigubo kurso poveikis, atsirandantis dėl to, kad bendros valiutos erdvei nepriklausančios valstybės narės pagalbą išmoka nacionaline valiuta. 2.2.9. Pienas ir pieno produktai (– 988,6 mln. EUR) Palankios vidaus ir išorės rinkos sąlygos suteikė galimybę Komisijai sumažinti eksporto gražinamųjų išmokų ir vidaus rinkos pagalbos normas už skirtingų šio sektoriaus produktų pašalinimą, palyginti su 2005 m. PBP numatytu lygiu. Dėl šių aplinkybių sumažėjo išlaidos už skirtingas šio sektoriaus priemones, todėl šiame sektoriuje buvo sutaupyta lėšų. Be to, buvo surinktas papildomas mokestis už visą viršytą 1,0 mln. tonų pieno kiekį, palyginti su biudžete numatytomis 0,25 mln. tonų, todėl sutaupoma dar daugiau lėšų šiame sektoriuje. 2.2.10. Galvijiena (+ 304,6 mln. EUR) Komisija pritaria asignavimų pereikvojimui, kurį ir toliau rodo rodiklis, šiame sektoriuje ir mano, kad dėl 2004 m. priemokų už gyvulius tai tokia padėtis nesikeis iki biudžetinių metų pabaigos. 2.2.11. Sąskaitų atitikties patikrinimas ir patvirtinimas (– 499,9 mln. EUR) Kaip jau buvo nurodyta IPS ataskaitoje Nr. 6/2005, tikimasi, kad iki biudžetinių metų pabaigos, atlikus sąskaitų atitikties patikrinimo ir patvirtinimo procedūrą, iš valstybių narių atgautos sumos padidės maždaug iki 170 milijonų eurų. 2.3. 1b išlaidų subkategorija – Kaimo plėtra (– 25,8 mln. EUR) 2005 m. įsipareigoti asignavimai kaimo plėtrai (ES 15) ir pereinamojo laikotarpio priemonei, skirtai naujosioms valstybėms narėms, buvo nustatyti ties aukščiausia šios išlaidų subkategorijos riba. Visi asignavimai buvo panaudoti perinamojo laikotarpio priemonei, kuri įgyvendinama remiantis diferencijuotais asignavimais. Iki 2005 m. rugsėjo mėn. pabaigos buvo atlikta mokėjimų už 1 167,1 mln. EUR iš pereinamojo laikotarpio priemonės 1 369,4 mln. EUR asignavimų, numatytų biudžete. Dabartinis kiek mažesnis, nei numatyta, asignavimų panaudojimas apima įsipareigotus EŽŪOGF Garantijų skyriaus kaimo plėtros asignavimus, skirtus ES 15, ir numatoma, kad tokia padėtis nesikeis iki biudžetinių metų pabaigos. 3. IšVADOS 1a išlaidų subkategorijai asignavimų panaudojimas valstybių narių išlaidoms nuo 2004 m. spalio 16 d. iki 2005 m. rugsėjo 30 d. sudarė 41 574,4 mln. EUR, t. y. 97,1 % turimų asignavimų. Šio laikotarpio mažesnis, nei numatyta, biudžeto asignavimų panaudojimas, palyginti su rodikliu, sudarė maždaug –524,7 mln. eurų. Šis mažesnis nei numatyta panaudojimas iš esmės yra susijęs su gyvūninės kilmės produktų sektoriumi, o augalinių produktų sektoriuje matomas biudžeto asignavimų pereikvojimas. Šiuo metu Komisija mano, kad ir augalinių produktų sektoriuje (asignavimų pereikvojimas), ir gyvūninės kilmės produktų sektoriuje (mažesnis, nei numatyta, asignavimų panaudojimas) rodiklio rodoma tendencija išsilaikys iki šių biudžetinių metų pabaigos ir sąlygos dar didesnį bendrą nepakankamą asignavimų panaudojimą. 1b išlaidų subkategorijai asignavimų panaudojimas valstybių narių išlaidoms nuo 2004 m. spalio 16 d. iki 2005 m. rugsėjo 30 d. sudarė 4 896,2 mln. EUR, t. y. 71,6 % turimų asignavimų. Šio laikotarpio biudžeto mažesnis, nei numatyta, asignavimų panaudojimas, palyginti su rodikliu, sudarė maždaug –44,2 mln. eurų. Šiuo metu numatoma, kad 2005 m. spalio mėn. valstybių narių išlaidos bus didelės. [pic] [1] OL L 244, 2000 9 29, p. 27.